Gibran Rakabuming
Gibran Rakabuming Raka () menika salah sawijining pangusaha ing Indonésia. Wiwit Desember 2010, dhèwèké mbukak bisnis katering sing diarani Chilli Pari. Katering Gibran nawakaké macem-macem jinis masakan saka Jawa, Jepang, Eropa, lan liya-liyané. Layanan Chilli Pari Katering ngetrapaké sistem "piring mabur" sesuai karo karakteristik wong Solo sing ngetrapaké prinsip "yen tamu ora dilayani, ora sopan". Kajaba iku, Chilli Pari Catering Service uga ngladèni wedding organizer (parnikahan) kaya ta gedhung, rias pengantin, dhékorasi lan liya-liyané. Dhèwèké uga dadi pandhiri parusahaan kuliner martabak sing diarani Markobar.

Dhèwèké menika putra sulung saka Joko Widodo . Wiwit bocah cilik, Gibran manggon ing Solo, nanging nalika dhèwèké sekolah menengah (SMP) dhèwèké pindhah menyang Singapura kanggo nerusaké sekolah ing taun 2002 ing Orchid Park Secondary School, Singapura. Salajengipun ing taun 2007 Gibran lulus saking Management Development Institute of Singapore (MDIS) lan nerusaké kuliah ing University of Technology Insearch, Sydney, Australia nganti lulus taun 2010. Dhèwèké dadi ketua Asosiasi Parusahaan Jasa Boga Indonésia (APJBI) Kutha Sala.

Ing tanggal 11 Juni 2015, Gibran nikah karo mantan putri Solo sing jenengé Selvi Ananda. Ing tanggal 10 Maret 2016, Selvi nglairaké bocah lanang sing jenengé Jan Èthés Srinaréndra. Tanggal 15 November 2019, Gibran lan Selvi dikaruniai karo putri sing jenenge La Lembah Manah.

Ing tanggal 9 Juni 2018, Gibran ngedegaké aplikasi telusuran freelance lan part-time kanthi jeneng Kerjaholic  kaliyan Leonard Hidayat, Josh Ching, Michael, Daniel Hidayat. Kerjaholic minangka aplikasi sing bisa nyambungaké wong golek proyek karo wong-wong sing golek tenaga kerja lan partisipasi.

Ing Pilkada 2020, Gibran ndhaftar dados calon walikota Sala saka PDI-P kanggé Pemilihan Walikutha Sala saka 2020–2025 sing sawisé olèh kritik saka pangamat babagan praktik dinasthi politik dening kulawarga Joko Widodo njabat Presiden. Gibran dhewe nolak yen ana dinasti politik ing Indonesia. Kajaba iku, ana peraturan pemilihan sing ngalangi pencalonan Gibran minangka kepala regional.

Cathetan 

Tokoh Surakarta